text: Politi gennemsøgte skov ved Rødding
  20 februar 2012 kl. 07.16
  I løbet af aftenen og natten har politiet gennemsøgt skoven ved Sommerlyst i Rødding med hunde. Aktionen er nu afblæst.
  Politiet afblæste her til morgen aktionen, og politiets vagtchef bekræfter over for jv.dk, at man i går aftes handlede ud fra en mistanke om en sædelighedsforbrydelse.
  Formodningen viste sig dog ikke at have noget på sig.
  Syd- og Sønderjyllands politi uddyber senere på formiddagen hændelsen i en pressemeddelelse.
  